钦定古今图书集成/理学汇编/经籍典/第085卷 > 文献通考 > 《连山归藏》
## 钦定古今图书集成/理学汇编/经籍典/第085卷 > 文献通考 > 《连山归藏》

《连山》十卷，《北史·刘炫传》：“时牛弘奏购求天下遗逸之
书，炫遂伪造书百馀卷，题为《连山易》《鲁史记》等，录上
送官，取赏而去。后人有讼之，经赦免死，坐除名。”夹漈
郑氏曰：“夏后氏《易》，至唐始出，今亡。”《归藏》唐有司马膺
注十三卷，今亦亡。隋有豸参军薛正注十三卷，所存
者初，经齐母本著三篇，文多阙乱，不可详解，言占筮
事，其辞质，其义古。后学以其不文，则疑而弃之，往往
《连山》所以亡者，复过于此矣。独不知后之人能为此
文乎？子曰：“周监于二代，郁郁乎文哉。”以《周易》校商《易》，
则周商之文质可知也。以商《易》校夏《易》，则商夏之文
质又可知也。三《易》皆始乎八而成六十四，有八卦即
有六十四卦。六十四卦非至周而备“也。但法之所立，
数之所起，皆不相为用。《连山》用三十六策，《归藏》四十
五策，《周易》四十九策。诚以人事代谢，星纪推移，一代
一谢，渐繁渐文，又何必近耳目而信诸，远耳目而疑
诸？”　按《连山》《归藏》乃夏商之《易》，本在《周易》之前，然《归
藏》《汉志》无之，《连山》《隋志》无之，盖二《书》至晋隋间始出，
而《连山》出于刘炫之伪作，《北史》明言之，度《归藏》之为
书，亦此类耳。夹漈好奇，独尊信此二书与古《三坟书》，
且咎世人以其晚出而疑之。然殊不知毛氏《诗》《左氏
春秋》，小戴氏《礼》与古文《尚书》《周官》六典，比之当时皆
晚出者也。然其义理文辞，一无可疑，非二《易》《三坟》之
比，不谓之六经可乎？故今叙二《易》，不敢遽指为夏、商
之书，姑随其所出之时，置之汉之后、唐之前云。